|  |  |  |
| --- | --- | --- |
|  | **Lausuntopyyntö** |  |
|  |  |  |
| Verkko-osasto / Toimintavarmuusyksikkö |   | LVM/1410/03/2017 |
|  | 14.8.2017 | Julkinen |
|  |  |  |
| Jakelussa mainituille |
|  |

Lausuntopyyntö MARPOL 73/78 -yleissopimuksen liitteisiin sekä typen oksidien tekniseen säännöstöön tehtyjen muutosten hyväksymisestä

Määräaika 29.8.2017

Liikenne- ja viestintäministeriö pyytää lausuntoanne asiakohdassa mainituista Kansainvälisen merenkulkujärjestön merellisen ympäristönsuojelukomitean päätöslauselmilla hyväksytyistä muutoksista. Lausunnon saavat antaa myös muut tahot kuin jakelussa mainitut.

Kansainvälisessä merenkulkujärjestössä IMO:ssa on tehty viime vuosina useita muutoksia alusten aiheuttaman meren pilaantumisen ehkäisemistä koskevan MARPOL 73/78 -yleissopimuksen liitteisiin. Suomi ei ole vielä hyväksynyt päätöslauselmia MEPC.194(61), MEPC.216(63), MEPC.256(67), MEPC.257(67), MEPC.266(68), MEPC.270(69), MEPC.272(69) ja MEPC.276(70), joilla on muutettu MARPOL 73/78 -yleissopimuksen liitteitä sekä IMO:n typen oksidien teknistä säännöstöä (NOx Technical Code). Muutokset koskevat muun muassa öljyn käyttöä painolastina Etelämantereen alueella, alusten koneistotiloissa vaadittavia öljyjätteen (sludge) säiliöitä, IOPP-todistuskirjojen ja niiden liitteiden malleja, satamien vastaanottoon liittyviä järjestelyjä pienissä kehittyvissä saarivaltioissa sekä haitallisten aineiden luokittelua. Lisäksi yhdellä päätöslauselmalla on hyväksytty muutos typen oksidien tekniseen säännöstöön koskien kaasumoottoreiden ja dual-fuel-moottoreiden testausta. Muutokset ovat teknisiä, joten niiden hyväksyntä ja voimaansaattaminen eivät edellytä eduskunnan suostumusta.

Nyt lausunnoille lähetetään päätöslauselmat ja niitä koskevat muistioluonnokset. Yleissopimuksen liitteisiin sekä typen oksidien tekniseen säännöstöön tehtävät muutokset edellyttävät Suomessa tasavallan presidentin hyväksyntää. Hyväksynnän jälkeen ne saatettaisiin kansallisesti voimaan valtioneuvoston asetuksilla, joiden luonnoksista pyydettäisiin lausunnot valmisteluvaiheessa.

Lausunnot pyydetään toimittamaan 29.8.2017 mennessä sähköpostitse liikenne- ja viestintäministeriön kirjaamoon osoitteeseen kirjaamo@lvm.fi. Kopio lausunnosta pyydetään toimittamaan ylitarkastaja Laura Sarlinille ja Vilja Klemolalle osoitteisiin laura.sarlin@lvm.fi ja vilja.klemola@lvm.fi.

Lisätietoja asiassa antavat Mira Karppanen (mira.karppanen@lvm.fi; +358 29 534 2494) ja Vilja Klemola (vilja.klemola@lvm.fi; +358 29 534 2905).

Mikael Nyberg

Osastopäällikkö, ylijohtaja

Laura Sarlin

Ylitarkastaja

Liitteet LIITE 1 Muistio MEPC.256(67), MEPC.266(68), MEPC.276(70)

LIITE 2 Muistio MEPC.270(69)

LIITE 3 Muistio MEPC.257(67)

LIITE 4 Muistio MEPC.194(61), MEPC.272(69)

LIITE 5 Muistio MEPC.216(63)

LIITE 6 Päätöslauselma MEPC.194(61)

LIITE 7 Päätöslauselma MEPC.216(63)

LIITE 8 Päätöslauselma MEPC.256(67)

LIITE 9 Päätöslauselma MEPC.257(67)

LIITE 10 Päätöslauselma MEPC.266(68)

LIITE 11 Päätöslauselma MEPC.270(69)

LIITE 12 Päätöslauselma MEPC.272(69)

LIITE 13 Päätöslauselma MEPC.276(70)

Jakelu Valtioneuvoston kanslia

Ulkoasiainministeriö

Oikeusministeriö

Sisäministeriö

Puolustusministeriö

Työ- ja elinkeinoministeriö

Ympäristöministeriö

Ahvenanmaan maakunnan hallitus

Liikennevirasto

Liikenteen turvallisuusvirasto Trafi

Rajavartiolaitos

Suomen ympäristökeskus

Tulli

Arctia Oy

Auto- ja Kuljetusalan Työntekijäliitto AKT ry

Elinkeinoelämän keskusliitto EK ry

Meriliitto ry

Meriteollisuus ry

Metsäteollisuus ry

Natur och Miljö r.f.

Satamaoperaattorit ry

Suomen Erikoisalusten Työnantajaliitto ry

Suomen Konepäällystöliitto

Suomen Laivameklariliitto ry

Suomen Laivanpäällystöliitto r.y.

Suomen Luonnonsuojeluliitto

Suomen Matkustajalaivayhdistys ry

Suomen Merimies-Unioni SMU ry

Suomen Satamaliitto

Suomen Varustamot ry

Suomen Yrittäjät

Teknologiateollisuus ry

WWF Suomi

Öljy- ja biopolttoaineala ry

Tiedoksi LVM, kirjaamo

Merenkulun sidosryhmäverkosto